ท่าอากาศยานเชียงใหม่ ติดตั้ง เทอร์โมสแกน คัดกรองผู้โดยสารไข้สูง
วันที่ (5 ม.ค.2563) นายอมรรักษ์ ชุมสาย ณ อยุธยา ผู้อำนวยการท่าอากาศยานเชียงใหม่ มอบหมายให้ส่วนการแพทย์ ท่าอากาศยานเชียงใหม่ ร่วมกับด่านควบคุมโรคติดต่อระหว่างประเทศ ท่าอากาศยานเชียงใหม่ ดำเนินการติดตั้งเครื่องวัดอุณหภูมิร่างกาย หรือ เทอร์โมสแกน ซึ่งเป็นกล้องสำหรับตรวจวัดอุณหภูมิร่างกายแบบไม่สัมผัส เพื่อคัดกรองผู้โดยสารที่มีอุณหภูมิสูงออกจากผู้โดยสารทั่วไปหลังมีรายงานการพบผู้ป่วยโรคปอดอักเสบจากเชื้อไวรัสที่ยังไม่ทราบสาเหตุ จากเมืองอู่ฮั่น สาธารณรัฐประชาชนจีน โดยจะทำการคัดกรองอาการไข้ และอาการที่เกี่ยวข้องกับทางเดินหายใจ ในผู้ที่เดินทางจากเมืองอู่ฮั่น และหากพบมีอาการไข้สูง หรืออาการที่เข้าข่ายโรคทางเดินหายใจก็จะซักประวัติ และเข้าสู่กระบวนการดำเนินการเช่นเดียวกับโรคติดต่อร้ายแรง เช่น โรคเมอร์ส (MERS) โรคอีโบล่า (Ebola) ต่อไปทั้งนี้ ท่าอากาศยานเชียงใหม่ มีเที่ยวบินจากเมืองอู่ฮั่น สัปดาห์ละ 3 เที่ยวบิน ทุกวันอังคาร วันศุกร์ และวันอาทิตย์อ่าน
ท่าอากาศยานเชียงใหม่ ติดตั้งเครื่องวัดอุณหภูมิร่างกาย ตรวจวัดอุณหภูมิร่างกายแบบไม่สัมผัส เพื่อคัดกรองผู้โดยสารที่มีอุณหภูมิสูงออกจากผู้โดยสารทั่วไป หลังพบผู้ป่วยโรคปอดอักเสบจากเชื้อไวรัสจากเมืองอู่ฮั่น 
ท่าอากาศยานเชียงใหม่,เครื่องวัดอุณหภูมิ,เทอร์โมสแกน,เมืองอู่ฮั่น,จีน,ปอดอักเสบ,ปอดบวม